Արմանուշի լացը եկավ: Սեղանից վեր կենալու թույլտվություն խնդրեց և ատամները մաքրելու համար վազեց բաղնիք: Այդ հիմար ժամադրությանը համաձայնելու համար հազար անգամ զղջաց: Մի ձեռքին ատամի մածուկը, մյուսին' ատամի խոզանակը, և դեմքի դժգոհ արտահայտությամբ հայելու առաջ կանգնած' երկար նայեց իրեն: Այս պարզ Colgate Total սպիտակեցնող մածուկը ինչպե՞ս պիտի պայքարեր մանթիի հոտի դեմ: Գուցե զանգի Մետտ Հեսսինգերին ու հետաձգի՞ հանդիպումը: Իրականում միայն ուզում էր սենյակում փակվելով' իր գնած վեպերը կարդալ: Ուրիշ բան չէր ուզում: